ฟรันซิสโก ปิซาร์โร

ฟรันซิสโก ปิซาร์โร กอนซาเลซ (;  – 26 มิถุนายน ค.ศ. 1541) เป็นกองกิสตาดอร์ชาวสเปนที่เป็นที่รู้จักจากการสำรวจที่นำไปสู่การพิชิตเปรูของสเปน

ปิซาร์โรเกิดในครอบครัวยากจนที่ตรูฆิโย ประเทศสเปน โดยไล่ตามโชคชะตาและการผจญภัยในโลกใหม่ เขาเดินทางไปที่อ่าวอูราบา และเดินทางข้ามคอคอดปานามาร่วมกับ Vasco Núñez de Balboa ซึ่งทั้งคู่กลายเป็นชาวยุโรปกลุ่มแรกที่เห็นมหาสมุทรแปซิฟิกจากทวีปอเมริกา เขาดำรงตำแหน่งนายกเทศมนตรีของปานามาซิตีที่ก่อตั้งมาใหม่ ๆ เป็นเวลาไม่กี่ปี และทำการเดินทางสำรวจเปรูสองครั้ง แต่ล้มเหลว จากนั้น ใน ค.ศ. 1529 ปิซาร์โรได้รับพระบรมราชานุญาตจากพระมหากษัตริย์สเปนให้นำทัพไปยึดครองงเปรูและเดินทางสำรวจครั้งที่สาม ซึ่งประสบความสำเร็จ

เมื่อคนท้องถิ่นริมชายฝั่งต่อต้านการรุกรานของเขา ปิซาร์โรจึงเดินทางเข้าข้างในและก่อตั้งนิคมสเปนแห่งแรกในเปรูที่มีชื่อว่า San Miguel de Piura หลังการกรีธาทัพหลายครั้ง ปิซาร์โรสามารถจับกุมจักรพรรดิอินคา Atahualpa ในยุทธการที่กาฮามาร์กาในเดือนพฤศจิกายน ค.ศ. 1532 มีการเรียกค่าไถ่ในการปล่อยตัวจักรพรรดิและ Atahualpa ใส่ทองคำเต็มห้อง แต่ปิซาร์โรตั้งข้อหาหลายกระทงและตัดสินประหารชีวิตพระองค์ในเดือนกรรกฎาคม ค.ศ. 1533 ในปีเดียวกัน ปิซาร์โรเดินทางเข้าไปยังกุสโก เมืองหลวงของอินคา และสิ้นสุดการพิชิตเปรูของตนเอง ในเดือนมกราคม ค.ศ. 1535 เขาก่อตั้งเมืองลิมาขึ้น ท้ายที่สุด ปิซาร์โรตกเป็นเหยื่อการต่อสู้แย่งชิงอำนาจทางการเมืองและถูกลอบสังหารใน ค.ศ. 1541

ชีวิตช่วงต้น 
ฟรันซิสโก ปิซาร์โรเกิดที่ตรูฆิโย กาเซเรส ประเทศสเปน (ในเวลานั้นคือราชบัลลังก์กัสติยา) ปัจจุบันอยู่ในแคว้นเอซเตรมาดูรา ประเทศสเปน เขาเป็นบุตรนอกสมรสของพันเอกทหารราบกอนซาโล ปิซาร์โร (ค.ศ. 1446–1522) กับฟรานซิสกา กอนซาเลซ ไม่มีใครทราบปีเกิดของเขา แต่เชื่อว่าน่าจะอยู่ในคริสต์ทศวรรษ 1470 ซึ่งอาจเป็น ค.ศ. 1475 เขาให้ความสนใจต่อการศึกษาเพียงเล็กน้อยและเติบโตขึ้นมาโดยไม่รู้หนังสือ

พ่อของเขาเป็นพันเอกในทหารราบที่รับใช้ในแคว้นนาวาร์ และในการทัพอิตาลีภายใต้การนำของกอร์โดบา ภายหลังแม่ของเขาแต่งงานและมีลูกชายอีกคนชื่อ Francisco Martín de Alcántara ที่มีส่วนร่วมในการพิชิตเปรูกับเขาตั้งแต่ต้น ฟรันซิสโกเป็นหลานของลูกพี่ลูกน้องของเอร์นัน กอร์เตสผ่านทางพ่อ

ในวันที่ 10 พฤศจิกายน ค.ศ. 1509 ปิซาร์โรเดินเรือจากสเปนไปที่โลกใหม่กับอาลอนโซ เด โอเฆดา เพื่อสำรวจอ่าวอูราบาในTierra Firme ปิซาร์โรกลายเป็นผู้มีส่วนร่วมในนิคมที่ล้มเหลวของโอเฆดา โดยสั่งคนที่เหลือให้อาศัยอยู่ที่นั่น จากนั้นจึงทิ้งเมืองพร้อมผู้รอดชีวิต เขาเดินเรือไปที่Cartagena และเข้าร่วมกองเรือของ Martín Fernández de Enciso ใน ค.ศ. 1513

อ้างอิง

อ่านเพิ่ม
 Cajamarca o la Leyenda Negra, a tragedy for the theater in Spanish by Santiago Sevilla in Liceus El Portal de las Humanidades
 Pizarro, a tragedy, by Richard Brinsley Sheridan, in Google books
 Conquest of the Incas, John Hemming, 1973. 
 Francisco Pizarro and the Conquést of the Inca by Gina DeAngelis, 2000. 
 The Discovery and Conquest of Peru by William H. Prescott.

แหล่งข้อมูลอื่น

 Pizarro & the Fall of the Inca Empire – World History Encyclopedia
 Francisco Pizarro Chronology 
 
 
 
 PBS Special: Conquistadors – Pizarro and the conquest of the Incas
 The Conquest of the Incas by Pizarro.  University of California Press
 The European Voyages of Exploration
 "Francisco Pizarro", February 1992, National Geographic
 Relacion de los primeros descubrimientos de Francisco Pizarro y Diego de Almagro, 1526  BlokNOT (A. Skromnitsky). 2009-10-09. Colleccion de documentos ineditos para la historia de Espana. Tomo V. – Madrid, 1844

บุคคลที่เกิดในคริสต์ทศวรรษ 1470
นักสำรวจชาวสเปน
ประเทศเปรู